રાત્રે ૧૦.૧૧ કલાકે વિદેશ પ્રધાન સુષમા સ્વરાજે ટ્વિટ કરીને જણાવ્યું હતું કે ભારતીય મિશને મને હમણાં જાણ કરી છે કે એર એમ્બ્યુલન્સના પાઈલટ અરુનાશકા નંદીનું મૃત્યુ થયું છે. આ સાથે તેમણે પીડિત પરિવાર પ્રત્યે સંવેદના વ્યક્ત કરીને ઈજાગ્રસ્તોને તમામ મદદની ખાતરી આપી હતી. તેમણે જણાવ્યું છે કે એર એમ્બ્યુલન્સમાં સારવાર માટે લઈ જવામાં આવી રહેલા કિરીટ શાહ સાથે વાત કરીને તેમની સ્થિતિ અંગે જાણકારી મેળવી હતી. કિરીટ શાહે જણાવ્યું હતું કે તેમનાં પત્ની મીનાક્ષી શાહની સ્થિતિ કાબૂમાં છે. વિદેશ પ્રધાને આ યુગલને ખાતરી આપી હતી કે બેંગકોક સ્થિત ભારતીય મિશન તેમને તમામ પ્રકારની મદદ કરશે.